CELEX: 32020D1222(03)
Language: sk
Date: 2020-12-18 00:00:00
Title: Rozhodnutie Rady z 18. decembra 2020, ktorým sa vymenúvajú dvaja členovia Európskeho poradného grémia pre riadenie v oblasti štatistiky 2020/C 445/02

22.12.2020   
               
               
                  SK
               
               
                  Úradný vestník Európskej únie
               
               
                  C 445/3
               
            
         ROZHODNUTIE RADY
         z 18. decembra 2020,
         ktorým sa vymenúvajú dvaja členovia Európskeho poradného grémia pre riadenie v oblasti štatistiky
         (2020/C 445/02)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na rozhodnutie Európskeho parlamentu a Rady č. 235/2008/ES z 11. marca 2008, ktorým sa zriaďuje Európske poradné grémium pre riadenie v oblasti štatistiky (1), a najmä na jeho článok 3,
         so zreteľom na stanovisko Európskej komisie,
         keďže:
         
                     (1)
                  
                  
                     Rada 18. decembra 2017 (2) svojím rozhodnutím vymenovala troch členov Európskeho poradného grémia pre riadenie v oblasti štatistiky (ďalej len „grémium“) na funkčné obdobie troch rokov od 1. februára 2018.
                  
               
                     (2)
                  
                  
                     Po odstúpení jedného člena pred skončením jeho funkčného obdobia Rada rozhodnutím z 19. decembra 2019 (3) vymenovala nového člena grémia na funkčné obdobie troch rokov.
                  
               
                     (3)
                  
                  
                     Funkčné obdobie dvoch členov vymenovaných rozhodnutím z 18. decembra 2017 uplynie 31. januára 2021. Je preto potrebné vymenovať dvoch nových členov grémia, ktorí sa ujmú funkcie po uplynutí svojho funkčného obdobia.
                  
               
                     (4)
                  
                  
                     V článku 3 ods. 2 rozhodnutia č. 235/2008/ES sa ustanovuje, že členovia grémia sa majú vybrať spomedzi vysokokvalifikovaných odborníkov v oblasti štatistiky,
                  
               PRIJALA TOTO ROZHODNUTIE:
         
            Článok 1
            Za členov zastupujúcich Radu v Európskom poradnom grémiu pre riadenie v oblasti štatistiky sa na obdobie troch rokov od 1. februára 2021 týmto vymenúvajú:
            
                        —
                     
                     
                        pán Bart DE MOOR a
                     
                  
                        —
                     
                     
                        pán Jørgen ELMESKOV.
                     
                  
         
            Článok 2
            Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.
         
         
            V Bruseli 18. decembra 2020
            
               
                  Za Radu
               
               
                  predseda
               
               M. ROTH
            
         
         
            (1)  Ú. v. EÚ L 73, 15.3.2008, s. 17.
         
            (2)  Rozhodnutie Rady z 18. decembra 2017, ktorým sa vymenúvajú traja členovia Európskeho poradného grémia pre riadenie v oblasti štatistiky (Ú. v. EÚ C 439, 20.12.2017, s. 5).
         
            (3)  Rozhodnutie Rady z 19. decembra 2019, ktorým sa vymenúva člen Európskeho poradného grémia pre riadenie v oblasti štatistiky (Ú. v. EÚ C 428, 20.12.2019, s. 5).